Diari Oficial de la Generalitat Valenciana


Sumari del DOGV 1869, del 24-09-1992 (1992/825937)

ORDRE de 24 d'agost de 1992, de la Conselleria d'Administració Pública, per la qual homologa la constitució i els estatuts de la Mancomunidad para la Depuración de Aguas Residuales del Margen Izquierdo, Final del Segura, de la Comarca de la Vega Baja.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/08/24/(1)/dof/vci/html**

### Dades del document

Número de DOGV
:   1869

Data del DOGV
:   24-09-1992

Secció del DOGV
:   DISPOSICIONS GENERALS

Número del document
:   1992/825937


Data del document
:   24-08-1992

Organisme emissor
:   Conselleria d'Administració Pública

Tipus de document
:   Ordre

Ordre de 24 d'agost de 1992, de la Conselleria d'Administració Pública, per la qual homologa la constitució i els estatuts de la Mancomunidad para la Depuración de Aguas Residuales del Margen Izquierdo, Final del Segura, de la Comarca de la Vega Baja.  
Els municipis de Catral, Daya Vieja, Daya Nueva, Dolores i San Fulgencio d'Alacant, fent ús de la facultat que els confereix l'article 44, paràgraf 1, de la Llei 7/1985, de 2 d'abril, reguladora de les bases de règim local, van tramitar l?expedient per aprovar la constitució i els estatuts de la Mancomunidad para la Depuración de Aguas Residuales del Margen Izquierdo, Final del Segura, de la Comarca de la Vega Baja.  
Tramesos l?expedient tramitat i els estatuts aprovats a aquesta conselleria, s'ha observat que compleixen en tots els seus termes la legislació vigent referent a aquesta matèria, i no s'hi ha observat cap infracció a l?ordenament jurídic, ni detriment de les competències d'aquesta comunitat autònoma, ni interferència en el seu exercici.  
Per aquesta raó, tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat Valenciana 10/1985, de 21 de juny,  
ORDENE  
Article únic  
Homologar la constitució de la Mancomunidad para la Depuración de Aguas Residuales del Margen Izquierdo, Final del Segura, de la Comarca de la Vega Baja, i els seus estatuts, reproduïts en l'annex d'aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 24 d'agost 1992.  
El Conseller d'Administració Pública,   
EMERIT BONO I MARTINEZ  
ANNEX  
Mancomunidad para la Depuración de Aguas Residuales   
-Margen Izquierdo, Final del Segura-  
Estatuts de la Mancomunitat per a la Depuració d'Aigües Residuals dels municipis de Catral, Daya Vieja, Daya Nueva, Dolores i San Fulgencio (marge esquerre, final del Segura, de la comarca de la Vega Baja).  
DISPOSICIONS GENERALS  
Article primer  
1. Els municipis de Catral, Daya Vieja, Daya Nueva, Dolores i San Fulgencio, de la província d'Alacant, a l'empara del que disposa l'ordenament jurídic vigent, acorden de constituir-se en mancomunitat voluntària d'entitats locals per al compliment dels fins que apareixen en aquests estatuts.  
2. La mancomunitat tindrà personalitat i capacitat jurídica per al compliment dels seus fins específics.  
Article segon  
La mancomunitat que es constitueix es denominarà Mancomunidad para la Depuración de Aguas Residuales del Margen Izquierdo, Final del Segura, de la Comarca de la Vega Baja, i els òrgans de govern i administració se situaran al municipi on residesca el president; tindrà com a domicili social i lloc de reunió les coses consistorials.  
Article tercer  
1. L'activitat i les competències de la mancomunitat que assumeix en relació al seu objectiu en plena titularitat i extensió, es dirigiran a la finalitat del servei de depuració, tractament i reutilització de les aigües residuals als municipis membres, d?acord amb l'article 25.2 1) de la LBRL 7/1985, de 2 d'abril, i la legislació sectorial aplicable a la matèria.  
2. Per a l'assoliment de nous serveis, caldrà la conformitat de totes les entitats mancomunades interessades, mitjançant acord del ple per majoria absoluta.  
3. La mancomunitat haurà d'estudiar aquestes peticions i resoldre'n la viabilitat.  
4. La mancomunitat haurà de realitzar la prestació i l?explotació de serveis, d?acord amb qualssevol de les formes previstes en l?ordenament jurídic vigent.  
5. Els acords de la mancomunitat, en l?àmbit de les seues competències, obligarà els ajuntaments i els veïns dels respectius municipis.  
6. La mancomunitat coordinarà les seues activitats i, si s'escau, las dels ens locals que en siguen membres, amb les dels diversos organismes amb competències concurrents, especialment, amb la Conselleria d'Obres Públiques, Urbanisme i Transports de la Generalitat Valenciana i amb la diputació provincial.  
Aquesta execució abraçarà els aspectes d'estudis, planificació, execució, organització, gestió de serveis i recaptació.  
Article quart  
La mancomunitat, com a entitat local reconeguda per la llei, exercirà totes les potestats que li confereix la legislació vigent, les quals afecten a les entitats d'aquestes característiques per a complir les seues finalitats.  
Article cinqué  
1. Els òrgans de govern de la mancomunitat seran representatius dels ajuntaments mancomunats.  
2. Els òrgans de govern són:  
a) la junta de govern  
b) el president.  
c) el vice-president o els vice-presidents, si escau.  
Article sisé  
1. La junta de govern de la mancomunitat estarà integrada pels vocals-representants de les entitats mancomunades, elegits pels seus respectius plens. .  
2. Cada entitat mancomunada comptarà amb un vocal que serà elegit pels respectius plens, per majoria simple, d'entre els components de la corporació.  
3. Us entitats nomenaran un vocal suplent de cadascun dels representants en la mancomunitat amb les mateixes prerrogatives que el titular.  
4. El mandat dels diversos vocals coincidirà amb el que posseesquen a les respectives corporacions.  
Article setè  
1. Després de la celebració de les eleccions locals i dins el termini previst per la llei per a la designació de representants en òrgans col·legiats, les entitats locals hauran de nomenar el vocal o el substitut, representants d'aquestes en la mancomunitat, i hauran de comunicar a la mancomunitat el resultat.  
2. Fins a la data de constitució de la nova junta de govern, l'anterior i el president en faran les funcions, tot i que en aquest període només es podrà dur a terme la gestió ordinària de la mancomunitat.  
3. Passat el termini perquè les entitats locals designen els vocals i dins el termini de 10 dies, s'hi constituirà la nova junta de govern i es designaran el president i els vice-presidents.  
Article vuité  
Correspon a la junta de govern:  
a) Aprovar el pressupost.  
b) Aprovar la plantilla.  
c) Executar accions en defensa dels drets de la mancomunitat, oposar-se en assumptes litigiosos en què aquesta siga demandada i interposar tota classe de recursos en assumptes de qualsevol mena, grau o jurisdicció.  
d) Proposar la modificació o reforma d'aquests estatuts.  
e) Aprovar, revisar, adquirir i alienar el patrimoni de la mancomunitat.  
f) Aprovació d'ordenances, censura de comptes, reconeixement de crèdits, operacions de crèdits, concessió de quitis i esperes i tota altra classe de compromisos econòmics.  
g) Aprovar els plans i projectes necessaris per a l?establiment, el desenvolupament i la gestió de les obres, els serveis o les activitats previstes com a fins de la mancomunitat.  
h) L'admissió i separació de membres de la mancomunitat.  
i) Determinar la forma de gestionar els serveis.  
j) Aprovar el sistema de distribució de les aportacions dels seus ens mancomunats.  
Article novè  
1. El president de la mancomunitat serà elegit per la junta de govern, entre els seus membres, per majoria absoluta legal.  
2. Podran ser candidats a la presidència tots i cadascun dels integrants de la junta de govern.  
3. Si cap candidat obté majoria absoluta en la primera votació, se'n celebrarà una hora després una segona i resultarà elegit aquell que obtinga un major nombre de vots. En cas d'empat, resultarà elegit el de major edat.  
4. Per a la destitució del president, se seguirà idèntic procediment al que exigeix la legislació vigent per a la destitució de l'alcalde.  
Article deu  
La junta de govern designarà un o dos vice-presidents, que el substituiran per l'ordre del seu nomenament en cas d'absència, vacant o malaltia.  
Article onze  
1. Corresponen al president de la mancomunitat les següents competències:  
a) Dirigir el govern i l'administració de la mancomunitat.  
b) Convocar, presidir i cloure les sessions.  
c) Dirigir, inspeccionar i impulsar els serveis, les obres i les activitats de la mancomunitat.  
d) Ordenar pagaments, retre comptes i administrar els fons i els béns de la mancomunitat.  
e) Retre anualment els comptes de l'administració del patrimoni.  
f) Disposar despeses dins els límits de la seua competència.  
g) Exercir la direcció del personal de la mancomunitat.,  
h) Formular amb els tècnics corresponents el projecte de pressupost de la mancomunitat.  
i) Contractar obres, serveis i subministraments, sempre que la quantia no excedesca del 5% dels recursos ordinaris del pressupost ni del 50% del límit general aplicable a la contractació directa, d?acord amb el procediment legalment establert.  
j) Representar la mancomunitat en tota mena d'actes i negocis jurídics.  
k) Atorgar poders a procuradors i lletrats a fi de comparèixer en judici i fora d'aquest.  
l) Visar amb la signatura els certificats que s'expedesquen dels actes i documents de la mancomunitat.  
m) Exercir totes les accions necessàries per al bon funcionament dels serveis de la mancomunitat.  
n) Totes les funcions que la normativa de règim local atribueix a l'alcalde per al compliment de les competències que li són assignades.  
2. El president pot delegar per a l?exercici de les seues atribucions, tret de convocar i presidir les sessions del ple i les esmentades en els apartats a), g) i k).  
Article dotze  
1. La junta de govern funciona en règim de sessions ordinàries de periodicitat preestablerta i extraordinària.  
2. Se celebrarà sessió ordinària com a mínim una vegada al trimestre, i extraordinària quan així ho decidesca el president o ho sol·liciten la quarta part, almenys, del nombre legal dels membres de la junta.  
En aquest últim cas, la celebració d'aquesta no podrà demorar-se més de dos mesos des que va ser sol·licitada.  
Article tretze  
1. Les sessions de la junta de govern han de convocar-se almenys amb cinc dies hàbils d'antelació. En la citació es farà constar l?ordre del dia.  
2. La junta es constitueix vàlidament amb l'assistència de la majoria absoluta del nombre legal dels membres d'aquesta, que mai no podrà ser inferior a tres. Aquest quòrum ha de mantenir-se al llarg de tota la sessió.  
3. En tot cas, es requereix l'assistència del president i del secretari de la mancomunitat, o de qui legalment els substituesquen.  
Article catorze  
1. Els acords de la junta s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.  
2. Cal el vot favorable de la majoria absoluta del nombre total de vots computats per a l'adopció d'acords en les següents matèries:  
a) Proposar la modificació o ampliació dels estatuts.  
b) Aprovar el pressupost de la mancomunitat.  
c) Aprovar les ordenances i les tarifes de caràcter general que afecten els usuaris dels serveis.  
d) Aprovar els comptes.  
e) Aprovar la plantilla de la mancomunitat.  
f) Concertar crèdits.  
g) Acordar la prestació dels serveis.  
h) Assolir els nous serveis previstos en l'apartat 2 de l'article 3.  
i) Determinar la forma de gestió del servei.  
j) Aprovar les quotes extraordinàries.  
k) Aportar a la mancomunitat els seus ens mancomunats.  
Article quinze  
1. La funció pública de secretaria, que comprén la fe pública i l'assessorament legal preceptiu, i també el control i la fiscalització, la intervenció de la gestió econòmico-financera i pressupostària, i la comptabilitat, tresoreria i recaptació, s'hauran d'encomanar a funcionaris amb habilitació de caràcter nacional i s'hauran de cobrir per acumulació entre els funcionaris d'algun dels ajuntaments mancomunats que complesquen aquestes característiques.  
2. La resta del personal de la mancomunitat s'haurà de seleccionar mitjançant els sistemes d'oposició, concurs i concurs-oposició, respectant sempre els principis constitucionals de publicitat, mèrit i capacitat.  
3. Fins que es proveesquen les places convocades, aquestes podran ocupar-se interinament, o amb personal laboral de caràcter temporal, segons les funcions, per les persones que, respectant els principis assenyalats en el paràgraf anterior, siguen oportunament seleccionades.  
4. Tanmateix, en principi, i per raons d'economia, es podran cobrir per personal tècnic o administratiu d'entre els funcionaris pertanyents a les respectives entitats mancomunades. Aquest personal tindrà caràcter d'acumulat.  
Article setze  
Les places vacants hauran d'aparèixer en l'oferta d'ocupació en el primer trimestre de cada any.  
El nomenament i el règim del personal eventual, si n'hi ha, serà idèntic al previst per a les corporacions locals per la legislació vigent.  
Article disset  
Per a la realització dels seus objectius la mancomunitat podrà comptar amb els recursos següents:  
a) Ingressos de dret privat, com ara:  
1. Els fruits, les rendes o els interessos dels béns i drets de qualsevol classe de què siga titular la mancomunitat; i també els ingressos procedents de l'alienació i els gravàmens dels esmentats béns i drets.  
2. Les donacions, herències, llegats i auxilis de tota classe procedents de particulars, acceptats per la mancomunitat.  
b) Subvencions i altres ingressos de dret públic, acceptats per la mancomunitat.  
c) Taxes per la prestació de serveis o per la realització d'activitats de la seua competència.  
d) Contribucions especials per l'execució d'obres o per a l'establiment, l'ampliació o la millora de serveis de la competència de les esmentades entitats.  
e) Els procedents d'operacions de crèdit.  
f) Les multes.  
g) L'aportació de cadascun dels municipis mancomunats, en la forma i la quantia que, reglamentàriament, s'establesca.  
h) Qualsevol altre recurs que les disposicions legals que es dicten en el futur establesquen a favor de les mancomunitats.  
i) Els preus públics.  
Article divuit  
1. Per a la imposició, l'exacció, la liquidació i el cobrament dels recursos enumerats en l'article anterior, la mancomunitat aprovarà les ordenances fiscals corresponents als diferents serveis. Després d'aprovades, aquestes ordenances tindran força obligatòria en tots els municipis integrants.  
2. Correspondrà als municipis facilitar a la mancomunitat tota la informació que calga per a la formació de padrons, altes, baixes i la resta de modificacions referides als contribuents afectats pels diferents serveis que constituesquen els fins regulats en els articles anteriors.  
3. La mancomunitat podrà en tot moment, pels seus propis mitjans, comprovar la veracitat i l'exactitud de les dades a què es refereix el número anterior.  
Article dinou  
La participació de cadascun dels ajuntaments en els beneficis i càrregues de caire econòmic de la mancomunitat haurà de ser assignada per la junta de govern.  
Aquesta aportació té la consideració de pagaments obligatoris i preferents per a les entitats mancomunades.  
Article vint  
1. Les aportacions econòmiques dels municipis es faran en la forma i en els terminis que determine la junta de govern. En el cas que algun municipi es retarde en el pagament de la quota pel termini que la junta de govern acorda, el president requerirà el pagament en el termini de vint dies. Transcorregut aquest termini sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pendents, a càrrec de les quantitats que per qualsevol concepte foren liquidades a favor de l'ajuntament deutor a fi que les done a la mancomunitat.  
2. Aquesta retenció es autoritzada expressament pels ajuntaments mancomunats en el moment de l'aprovació d'aquests estatuts, sempre que s'adjunte el certificat de descobert reglamentari en cada cas. Amb aquesta finalitat cada ajuntament haurà d'atorgar poder notarial tan ampli com en dret procedesca a favor de la mancomunitat.  
3. El manteniment reiterat en situació de deutor a la mancomunitat per part d'una entitat local serà causa suficient per a procedir a la seua separació definitiva, i podran reclamar-se les quantitats degudes i les despeses derivades d'acord amb els apartats 1 i 2 d'aquest article.  
Per a la separació definitiva, serà imprescindible l'acord de la junta de govern de la mancomunitat per majoria absoluta i la ratificació, almenys per igual nombre, de les entitats mancomunades, llevat de la que és objecte de separació.  
Article vint-i-u  
Es reconeix a la mancomunitat l'exercici de la potestat reglamentària i l'autoorganització, que quedarà supeditat a l'article 4.2 de la Llei 7/1985, de 2 d'abril, reguladora de les bases de règim local.  
Article vint-i-dos  
Les resolucions de la mancomunitat esgotaran la via administrativa i el règim jurídic serà el que disposen les lleis de règim local per als ajuntaments.  
Article vint-i-tres  
1. La mancomunitat aprovarà anualment un pressupost d'acord amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer i dels drets amb venciment o que es prevegen fer durant el corresponent exercici econòmic.  
3. S'inclouran en el pressupost les inversions que es pretenen realitzar i les fonts de finançament.  
Article vint-i-quatre  
El patrimoni de la mancomunitat estarà integrat per tota classe de béns, drets i accions que legítimament adquiresca en el moment de la seua constitució o amb posterioritat. Amb aquesta finalitat, haurà de formar-se un inventari d'acord amb les disposicions vigents en la matèria.  
La participació de cada entitat mancomunada en aquest patrimoni es fixarà, tant inicialment com en el futur, per la junta de govern.  
Article vint-i-cinc  
La mancomunitat es constitueix per temps indefinit.  
Article vint-i-sis  
La modificació dels estatuts s'adaptarà al mateix procediment i requisits que els exigits per a la seua aprovació.  
Article vint-i-set  
1. Podran integrar-se en la mancomunitat els ens municipals interessats en aquesta, sempre que assumesquen les obligacions establertes en aquests estatuts i efectuen les aportacions que la junta de govern decidesca.  
2. L'aportació podrà ser exigida en el moment de la incorporació de ple dret a la mancomunitat, o en el termini que la junta de govern determine.  
3. També haurà d'aportar totes les despeses que s'originen amb motiu de la inclusió en la mancomunitat.  
4. Caldrà per a la seua integració el vot favorable de la majoria absoluta dels membres de la corporació interessada.  
5. Caldrà igualment el vot favorable de la majoria absoluta dels vocals del ple de la mancomunitat.  
Article vint-i-vuit  
La mancomunitat podrà acordar la fusió amb altres entitats d'anàloga condició, o la seua transformació o successió per consorci que hi haja o es projecte a la província d'Alacant.  
Per a aquesta raó cal l'informe favorable de la junta de govern de la mancomunitat i el vot favorable de la majoria absoluta del ple de cada ajuntament.  
Article vint-i-nou  
Per a la separació voluntària de la mancomunitat de qualsevol dels municipis que la integren caldrà:  
a) Que ho sol·licite la corporació interessada després de l'acord adoptat per majoria absoluta del ple.  
b) Que es trobe al corrent en el pagament de les seues aportacions.  
c) Haurà de pagar totes les despeses que s'originen amb motiu de la separació i la part del passiu contret per la mancomunitat al seu càrrec.  
Article trenta  
1. La separació d'una o més corporacions no obligarà la junta de govern a efectuar la liquidació de la mancomunitat, i aquest dret queda en suspens fins al dia de la dissolució d'aquesta, data en què entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial estiga constituïda per elements del servei propis de l'ajuntament, la mancomunitat podrà, a la vista de les circumstàncies que concórreguen, fer efectiva, totalment o parcial, la liquidació amb els mateixos elements aportats.  
2. Les corporacions separades tampoc no podran al·legar cap dret de propietat dels béns i serveis de la mancomunitat, encara que aquests radiquen en el seu terme municipal.  
Article trenta-u  
La mancomunitat es dissoldrà per alguna de les causes següents:  
a) Per desaparició del fi per al qual ha estat creada.  
b) Quan ho acorden la junta de govern de la mancomunitat i els ajuntaments mancomunats, amb el vot favorable de la majoria absoluta legal dels seus membres.  
c) Quan, per absorció de les competències municipals respectives, o per fusió amb altres entitats locals d'anàloga condició la prestació dels serveis, la faça l?estat, la comunitat autònoma o la diputació provincial.  
Article trenta-dos  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ on manifesten aquest propòsit. Per a la validesa de l'acord caldrà la majoria absoluta de vots dels membres que legalment els integren.  
2. A la vista dels acords municipals, el ple de la mancomunitat, en el termini dels trenta dies hàbils, següents a la recepció de la comunicació d'aquests, nomenarà una comissió liquidadora composta pel president i un nombre de vocals que la junta de govern designe.  
S'hi integraran el secretari i l?interventor, si n'hi ha, per a assessorar.  
Igualment, podran convocar a les reunions a experts determinats per escoltar la seua opinió o preparar informes o dictàmens en temes concrets de la seua especialitat.   
3. La comissió, en un termini no superior a tres mesos, haurà de fer inventari de béns, serveis i drets de la mancomunitat, xifrarà els seus recursos, càrregues i dèbits, i farà una llista del seu personal per a, més tard, proposar a la junta de govern l'oportuna distribució o integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També farà el calendari d'actuacions liquidadores, que no podrà excedir de sis mesos.  
4. La proposta, perquè siga vàlidament aprovada, requerirà el vot favorable de la majoria absoluta dels membres de la junta de govern. Després d'aprovada, la proposta serà vinculant per als ajuntaments mancomunats.  
5. En tot cas, verificada la integració del personal en les respectives municipalitats, seran respectats tots els drets de qualsevol ordre o naturalesa que tinguera en la mancomunitat.  
DISPOSICIONS ADDICIONALS  
Primera  
Els registres de les diverses entitats locals mancomunades tindran la consideració de registres delegats del de la mancomunitat a l'efecte d'entrada, eixida i presentació de documents.  
Segona  
Els membres integrants de la junta de govern, representants dels seus municipis, tindran un vot.  
En el cas de votació amb resultat d'empat s'efectuarà una nova votació i, si persisteix l'empat, decidirà el vot de qualitat del president.  
DISPOSICIONS TRANSITORIES  
Primera  
Dins el mes següent a l'aprovació definitiva dels estatuts, les corporacions mancomunades hauran de designar el representant que li corresponga per integrar la junta de govern, o bé ratificar el ja designat i que ha format part de la comissió d'estudi encarregada de l?elaboració d'aquests estatuts.  
Les dades personals i l'adreça es comunicaran a la secretaria de la mancomunitat que provisionalment ha estat assignada a un ajuntament per l?esmentada comissió.  
Segona  
Després de rebudes les designacions dels representants a la secretaria, el president de l'assemblea constituent, en el termini no superior a trenta dies, convocarà tots els representants de les entitats mancomunades a fi de constituir la junta de govern i de nomenar el president i el vice-president o vice-presidents de la mancomunitat. Actuarà com a secretari el de l'ajuntament on se celebre la sessió.  
DISPOSICIO FINAL  
En allò que no preveuen aquests estatuts s'haurà d'aplicar el que estableix la legislació per a les entitats locals.


Còpia Permalink ELI